
Nr. 21766/30.10.2023
REFERAT DE APROBARE
pentru PHCL nr. 97/2023 - PROIECT DE HOTĂRÂRE privind aprobarea tarifului de colectare și tratare deșeuri voluminoase și a tarifului de colectare și tratare deșeuri din construcții și demolări pe teritoriul comunei Cornetu, județul Ilfov

Comisia de evaluare a ofertelor în vederea atribuirii contractului de achiziție publică având ca obiect delegarea unor activități de salubritate prin procedura de ”Negociere fără publicare prealabilă a unui anunț de participare”, numită prin Dispoziţia Primarului comunei Cornetu, judeţul Ilfov nr. 191/2023 (Comisia), întrunită la data de 12.10.2023, a întocmit Procesul verbal nr. 21374 din aceeași dată, în care se arată că:

în urma analizei şi verificării documentelor primite de la Societatea 3R GREEN SRL, înaintate cu adresa nr. 1592 din 27.07.2023, înregistrată la Primăria Cornetu, județul Ilfov sub nr. 19772 din 28.07.2023, a hotărât: 

Acordarea de aviz favorabil favorabil pentru 

- tarif colectare și tratare deșeuri voluminoase;

- tarif colectare și tratare deșeuri din construcții și demolări,

urmând ca acestea să fie supuse aprobării Consiliului Local Cornetu, județul Ilfov, în prima ședință.

În speță sunt incidente prevederile art. 4 alin. (3) din Legea nr. 101/2006 a serviciului de salubrizare a localităților, republicată, cu modificările și completările ulterioare, unde se prevede că ”Serviciile de colectare separată şi transport separat al unor tipuri de deşeuri generate ocazional sunt considerate servicii conexe serviciului de salubrizare a localităţilor şi se prestează de către operatori la tarifele aprobate, în lei/tonă şi/sau în lei/mc, de către autoritatea deliberativă a unităţii administrativ-teritoriale sau, după caz, de către adunarea generală a asociaţiei de dezvoltare intercomunitară, în conformitate cu prevederile art. 43 alin. (8) din Legea serviciilor comunitare de utilităţi publice nr. 51/2006, republicată, cu modificările şi completările ulterioare”.

Aceasta stipulează că prestarea unor servicii conexe serviciilor de utilităţi publice, cum sunt eliberarea acordurilor şi avizelor, verificarea documentaţiilor tehnico-economice, expertizele tehnice, serviceul instalaţiilor de utilizare şi altele asemenea, tarifele se fundamentează pe tipuri de lucrări sau servicii prestate de operatori şi se aprobă prin hotărâri ale autorităţilor deliberative ale unităţilor administrativ-teritoriale ori, după caz, ale asociaţiilor de dezvoltare intercomunitară având ca scop serviciile de utilităţi publice, în numele şi pe seama unităţilor administrativ-teritoriale membre. Aceste servicii se facturează şi se încasează separat de către operatori/operatorii regionali.
Față de argumentele anterior expuse, supun atenției Consiliului Local al comunei Cornetu, județul Ilfov prezentul proiect, spe analiză și aprobare. 

